Ludwig & Judith se mooi troue - Mooi Troues
Ons deel vandag Ludwig en Judith se pragtige bosveld troue met jou. Die paartjie se liefde het begin blom in die koshuis en nou nege jaar later is hulle getroud. Die paartjie se troue gee nie net 'n mooi buite gevoel nie, maar het ook moderne elemente wat so mooi inpas by die landskap waar hulle getrou het. Soos die Blou en Goud dekor wat 'n moderne element gee aan hulle mooi troue. Die paartjie het nie net 'n mooi troue gehad nie, maar gee oor belangrike advies vir die paartjies wat besig is om hulle troue te beplan. Lees meer oor die paartjie se storie en advies in die onderste Publikasie.
Ons het ontmoet in die jaar 2006, by Hoërskool Nelspruit, albei van ons was koshuiskinders, en het toe met n geleentheid mekaar ontmoet en van daai dag af het die liefde begin blom.
Ons albei is baie lief vir die bosveld. So op die 17de Augustus 2014, het Ludwig my in die Kruger Nasionale Park na n baie spesiale plekkie toe gevat waar geen publiek toegelaat word nie. En die was alles n verrassing. Ons het daar op n pragtige klip gaan sit, en toe ek weer kyk, toe is die man op sy knieë met die groot vraag…
Advies vir die paartjie wat besig is om hulle troue te beplan?
Voor jy trou: Dis baie belangrik om te onthou dat jou troudag, is jou en jou man se dag, moenie te veel bekommerd wees oor materialistiese goed wat onnodig is nie. Die mense wat jy nooi maak jou troudag spesiaal, so nooi die mense wat regtig iets vir jou beteken. Spandeer geld op n goeie fotograaf/videograaf, die kos en jou Platejoggie.
Mens kan met 'n klein begroting, goeie smaak en kreatiewe idees 'n besondere troue hou!
Advies aan jong-getroudes:
Deur al die jare wat ons al uitgegaan het, het ons geleer dat kommunikasie een van die belangrikste dinge is om n verhouding te kan laat werk. Praat oor elke dingetjie wat jou pla of oor iets wat jy wil weet. Geniet elke ding wat jy saam doen, maak kos saam, was saam skottelgoed, maak saam tuin, doen saam bybelstudie, dit is die tye wat aan n mens se verhouding bou en laat groei.